Բաքվում ընթացող Եվրոպական խաղերում երկրորդ հաղթանակը տարավ Հայաստանը ներկայացնող` 86 կգ քաշային Մուսա Մուրթազալիևը: Ինչպես Բաքվից հաղորդում է Հայաստանի հավաքականի մամուլի քարտուղար Կարեն Գիլոյանը, մեր ըմբիշը 1/8-րդ եզրափակիչում գոտեմարտեց Իսպանիան ներկայացնող` ազգությամբ օս Նասկիդաևի հետ, եւ կրկին ամեն ինչ վճռվեց վերջին վայրկյաններին. Մուսան իր բացառիկ մարտական ոգու շնորհիվ վաստակեց 2 միավոր և հաղթեց 3-2 հաշվով: Քառորդ եզրափակիչում Մուսան կգոտեմարտի վրացի Սանդրո Ամինաշվիլիի հետ: